Íslenska tónskáldið Hildur Guðnadóttir hefur verið tilnefnd til Golden Globe verðlaunanna fyrir bestu lagasmíðarnar í kvikmynd fyrir tónlist sína í myndinni um Jókerinn , sem Joaquin Phoenix lék í . Þetta kemur fram í tilkynningu um hverjir fá tilnefningu til Golden Globe verðlaunanna , sem oft eru talin góð vísbening um hverjir fái Óskarsverðlaunin sjálf , á vef hátíðarinnar . Í september hlaut Hildur Emmy verðlaunin fyrir tónlist sína í þáttaröðinni Chernobyl , og er hún jafnvel orðuð við Óskarsverðlaunin að mati sumra sem til þekkja . Keppinautar hennar um að fá Golden Globe verðlaunin eru Alexandre Desplat fyrir tónlistina í myndinni Little Women , Daniel Pemberton fyrir Motherless Brooklyn og svo Randy Newman fyrir tónlistina í bæði Marrage Story og 1917 . Myndin um Jókerinn hefur jafnframt hlotið tilnefningu sem besta kvikmyndin , Joaquin Phoenix sjálfur fyrir besti leikarinn í myndinni og Todd Phillips fyrir að vera besti leikstjórinn fyrir myndina .